HILLSONG TV Minun uskoni, minun vahvuuteni 1/4
Mitä tarkoittaa, että uskomme on vahva?
Mikä antaa ihmisille sinnikkyyttä pysyä uskossa?
Miksi pitäisi olla voittaja, jos mitään voitettavaa ei ole?
Mitä vuoria on edessäsi?
Pidän ajatuksesta, että vuori siirtyy edessä olevasta esteestä -
takanasi olevaksi todistukseksi.
Kiitos, että liityit seuraan.
Tämä on ensimmäinen Hillsong Los Angelesissa kuvattu jakso.
Ihanaa nähdä, mitä Jumala tekee. Rukoilen, että sanoma -
"minun uskoni, minun vahvuuteni" tuo elämää tilanteeseesi.
Päivän aihe on "Minun uskoni, minun vahvuuteni".
Usko on voimallinen asia.
Se ei ole uskoa vain Jumalan tekoihin vaan siihen, kuka Hän on.
Uskon laittaminen uskoon ei vie mihinkään, -
mutta uskon laittaminen Kristukseen vie kaikkialle.
Tahdon puhua vahvasta uskosta.
Lihaksikkaasta, jykevästä, vahvasta uskosta, -
koska pidän siitä ajatuksesta. En pidä heikosta, nynnystä, -
tavallisesta uskosta. Puhun sellai- sesta, joka on sisukas uskossaan.
Olen havainnut, että usein jykevintä, lihaksikkainta, sisukkainta uskoa -
löytyy pienistä isoäideistä. Se on uskossa ihanaa.
Olitpa kuka vain, voit pysyä lujana uskossa.
Bobbie ja minä olemme vuosia olleet Hillsong-seurakunnan pastoreita.
Jotkut vanhat isoäidit ovat viettäneet tuntikausia rukoillen puolestamme -
ja tunteneet rukouksen voiman. Kiitos Herralle sisukkaista isoäideistä.
Kun olin lapsi, seurakunnassa oli vanha nainen.
Kun vartuin, hän vanheni. Hän oli tosi vanha.
Häntä kutsuttiin Timanttimummoksi. Jos hän oli läsnä, sen huomasi, -
koska hän aloitti kaikki säkeet tahtia ennen muita.
Lauloimme "Hänen nimensä on vuo- datettu voiteensa, Jeesus, Jeesus".
Se meni: "Jeesus, Jeesus".
Mutta kun väki lauloi "Jeesus", -
"Jeesus" kuului hänen äänensä korkeammalta.
Hän oli oikea pallosalama. Hän ei kuollut millään. Hän oli oikeasti vanha.
Kerran hän oli juna-asemalla Uudessa-Seelannissa, missä vartuin.
Aseman nimi oli Naenae. Hän sai siellä sydänkohtauksen.
Ongelma oli se, että aina kun hän meinasi kuolla, hän alkoi ylistää.
Hän ylisti Jumalaa, ja joku soitti ambulanssin.
Kun ambulanssi tuli, hän sanoi kaikille: "Jättäkää minut rauhaan."
Hän vain ylisti Jumalaa, nousi ylös ja käveli koko matkan takaisin kotiin.
Hänellä oli sisukas, jykevä usko.
Lujaa uskoa tarvitaan, koska uskoa lyödään.
Hep. 11:33―34:ssä puhutaan ihmisistä, "jotka uskon kautta -
kukistivat valtakuntia, pitivät vanhurskautta voimassa, -
saivat kokea lupauksien toteutumista, tukkivat jalopeurain kidat..."
Minusta se kuulostaa lujalta, vahvalta, jykevältä uskolta.
"...sammuttivat tulen voiman, pääsivät miekanteriä pakoon, -
voimistuivat heikkoudesta, tulivat väkeviksi sodassa, -
ajoivat pakoon muukalaisten sotajoukot."
Tiesittekö, että Sanassa on alieneita? Katsokaa konkordanssista.
He ajoivat muukalaisten sotajoukot tai alienit pakoon.
Sellainen usko kuulostaa hyvältä. Pidän siitä ihan todella.
Eikö olisi hienoa, jos kaikki, mihin kosket, muuttuisi kullaksi?
Eikö olisi hienoa, jos kaikki toimesi menestyisivät?
Ps. 1:1―3: "Autuas se mies, joka ei vaella jumalattomain neuvossa -
eikä astu syntisten teitä eikä istu, kussa pilkkaajat istuvat, -
vaan rakastaa Herran lakia ja tutkis- telee hänen lakiansa päivät ja yöt!
Hän on niinkuin istutettu puu vesiojain tykönä, -
joka antaa hedelmänsä ajallaan ja jonka lehti ei lakastu; -
ja kaikki, mitä hän tekee, menestyy."
Eikö olisi hienoa, jos elämä olisi sellaista? Kaikki mitä teet, menestyisi.
Uskon, että itse asiassa kaikki toimemme menestyvät.
Se vain, että mikä sitten menestyykin, riippuu siitä, mitä tekee.
Valitettavasti joskus väärät asiat menestyvät.
Voin kertoa näin 60-vuotiaana, -
että elämä ei ole vain yhtä ihmeellisen voiton ja ilon matkaa.
Usein elämä on taistelujen sarja. Haasteita haasteiden perään.
Kun yhden haasteen voittaa, edessä on yhtäkkiä toinen haaste.
Siksi uskon voima pitää ymmärtää.
Usko on kuin lihas, koska sitä pitää harjoittaa, jotta se vahvistuisi.
Jos uskoa ei harjoita, niin sitten kun oikeasti pitää pysyä lujana uskossa, -
ei ole oppinut rakentamaan jykevää, vahvaa uskoa, -
joka voi kohdata ja voittaa haasteet ja vastustukset.
Jykevä usko, vahva, lihaksikas usko.
Kuinka sitä rakennetaan elämään? Kuinka voi elää niin, että saamme -
uskon kautta vastaukset niihin asioihin, jotka tulevat meitä vastaan?
Tarvitsemme uskoa, koska elämässä on haasteita.
Jos haasteita ei olisi, ei olisi uskon taisteluja, koska taistelu puuttuisi.
Meitä kutsutaan enemmäksi kuin voittajiksi.
Ei pidä yllättyä haasteista ja vastustuksesta -
sillä mitä voitettavaa olisi, jos mitään ei ikinä tulisi meitä vastaan?
Mitä tarvetta on olla voittaja, jos ei ole mitään voitettavaa?
Jumalaan ei pidä pettyä, jos kaikki ei mene niin kuin odotat.
Joskus kohtaamme haasteita ja vaikeita aikoja, -
koska se antaa uskolle sen tarkoituksen.
Uskomme Jumalaan on voimallinen asia.
Jos ajattelen isiä, ajattelen niitä isiä, -
jotka osaavat johtaa toisia uskossa.
Sellaisessa miehessä on jotakin viehättävyyttä, sellaisessa isässä, -
joka osaa johtaa perhettään uskossa.
Kun he kohtaavat vaikeita aikoja, he osaavat pysyä lujana ja rohkeana -
ja kunnioittaa edelleen Jumalaa ja pitää Hänet ensimmäisenä.
Sellainen isän usko, jota lapset voivat oppia ihailemaan, -
on tulevissa sukupolvissa kohtalojen arvoinen.
Sellaisella uskolla on lihasta ja armoa.
Se on kuin Sanan kuvailema usko. Se tekee vanhurskauden tekoja, -
kokee lupausten toteutumista, tukkii leijonien suut.
Minkälaisten leijonien suut uskot Jumalan tukkivan?
Se sammuttaa tulen, väistää miekan terän, on taistelussa mahtava -
ja ajaa armeijat pakoon. Sellaista uskoa tahdon rakentaa elämääni.
Tiedän, että ilman Kristusta olen heikko. Olen jänishousu.
Siksi uskon Sanan kautta Jumalaan, että voin elää vahvana uskossa -
johtaa seurakuntaa vahvana uskossa -
ja rakentaa kotiamme vahvana uskossa. Aamen? - Aamen.
1. Uskon kautta taistelleet kukistivat valtakuntia.
Se on valtakuntia kukistavaa uskoa. Tämä tulee jakeesta Hep. 11:33.
Valtakuntia kukistava usko.
Kukistaminen tarkoittaa valloittamista, -
jonkin alamaisuuteen saattamista.
Perustimme seurakunnan, kun olin 29-vuotias nuori pastori.
Aivan alkuaikoina sain puhelun mieheltä, jonka poika oli alkoholisti.
Nuori, parikymppinen poika, mutta krooninen alkoholisti.
Kotona poika oli väkivaltainen. Hän oli naimisissa.
Hän oli ajautunut perheväkivaltaan ja moneen muuhun juttuun.
Isä pyysi minua rukoilemaan pojan puolesta.
Poika oli kotona aggressiivinen ja humalassa.
Otin toisen miehen mukaan ja menimme sinne.
Hän aikoi lähteä ajamaan autoa. Hän pystyi humalaltaan tuskin kävelemään.
Juttelimme hänelle. Saimme hänet rauhoittumaan vähän -
ja antamaan autonavaimet.
Hän käveli huoneen toiselle puolen, kääntyi ympäri ja sanoi: -
"Antakaa ne autonavaimet minulle."
Sanoin: "En voi antaa niitä sinulle. En voi antaa sinulle autonavaimia."
Niin hän käveli keittiöön, otti sieltä ison keittiöveitsen, -
alkoi heilutella sitä ja sanoi, että tahtoo ne avaimet.
Iso osa minusta tahtoi heittää avaimet ja juosta.
Mutta hän oli niin juovuksissa, että jotenkin isä, minä ja ystäväni -
saimme nujerrettua ja kukistettua hänet. Häntä piti pidellä aloillaan.
Lopulta poliisi tuli ja vei hänet pois. Valitettavasti hän on nyt kuollut.
Kukista jotakin. Mitä sinun pitää kukistaa elämässäsi?
Mikä hyökkää päällesi? Mikä haaste tai ongelma?
Eikö olisi hienoa, jos haasteita ei ikinä olisi?
Jumala antoi Joosualle valtavan lupauksen luvussa Joos. 1.
Mooses oli kuollut, nyt oli Joosuan aika.
Jumala sanoi: "Annan sinulle kaiken maan, jonka näet, -
kaiken, mihin jalkasi lasket."
Se kuulostaa valtavalta lupaukselta vailla haasteita ja vastustusta.
"Annan kaiken maan vuorilta mereen -
ja aavikolta joelle. Kaikki, mitä näet, on sinun."
Mutta silti Jumala toisti Joos. 1:ssä: "Ole luja ja rohkea."
Miksi? Hänhän saa kaiken maan. Jae 6: "Ole luja ja rohkea".
Jae 9: "Ole luja ja rohkea".
Ja kolmannen kerran jakeessa 7: "Ole luja ja hyvin rohkea".
Miksi hänen pitää olla rohkea, jos hän saa kaiken tämän maan Jumalalta?
Mutta Jumala jätti paljon kertomatta. Mennäänpä lukuun Joos. 12, -
josta olen joskus opettanut.
Kuunnelkaa, mitä Joos. 12:ssa sanotaan.
Joos. 12:7: "Ja nämä olivat ne maan kuninkaat, -
jotka Joosua ja israelilaiset voittivat".
Joos. 12:9―24: "Jerikon kuningas yksi, -
lähellä Beeteliä olevan Ain kuningas yksi, -
Jerusalemin kuningas yksi, Hebronin kuningas yksi, -
Jarmutin kuningas yksi, Laakiin kuningas yksi..."
Eglonin kuningas yksi, Debirin kuningas yksi, Horman kuningas yksi,-
Libnan, Makkedan, Tappuahin, Afekin ja Maadonin kuninkaat, -
Aksafin, Taanakin ja Kedeksen kuninkaat.
"Doorin kukkuloilla olevan Doorin ku- ningas yksi,[...] Tirsan kuningas yksi."
24: "Tirsan kuningas yksi. Kaikkiaan kolmekymmentä yksi kuningasta."
Jumala sanoi: "Annan kaiken maan, jolle jalkasi lasket.
Kaiken minkä näet annan sinulle."
Ei Hän maininnut 31:tä kuningasta, jotka hänen piti kukistaa.
Minun on pitänyt voittaa joitakin kuninkaita elämässäni, -
aivan kuten monen teistä on pitänyt ja pitää vielä voittaa.
Jotkin vastaan tulevat asiat tuntuvat ylitsepääsemättömiltä.
Kun olin 45-vuotias sain tietää, että 30 vuotta ennen sitä isäni, -
joka oli pastori, oli hyväksikäyttänyt lapsia ja nuoria.
Se oli raskas kuningas voittaa, kun sai tietää sen sankaristaan.
Vietin muutaman vuoden kohdaten heltymätöntä vastustusta mediasta, -
Australian Hillsong-seurakunnan takia, koska se oli kasvanut suuremmaksi -
kuin mikään Australian seurakunta aiemmin, eikä sitä ymmärretty.
Se oli aika suuri kuningas, koska se oli jatkuvaa.
Olen kokenut sydänsuruja tiimissä. Joskus sitä tulee elämän myötä.
Olen kokenut pettymyksiä ihmissuhteissa.
Elämä on ollut kuninkaita kuninkaiden perään.
Mutta se on voimallista, että nyt kuninkaat ja taistelut ovat takana.
Uskon kautta Jumalaan ne on kukistettu.
Olemme yhä voittajien puolella ja asiat etenevät.
Jumala tekee edelleen sitä, mitä lupasi.
Mitä kuninkaita sinulla on nyt vastassasi tiellä Jumalan lupauksiin?
Eikö olisi mahtavaa, jos itsellä olisi sellainen usko, -
joka kukistaa valtakuntia?
Kukistaakseen valtakunnan pitää ensin voittaa kuningas, -
riisua sotajoukot aseista ja lopulta viedä voitto.
Kun mietin, kuinka Jeesus riisui puolestamme sotajoukot aseista -
ja kuinka Hän voitti niitä henki- maailman kuninkaita ja valtiaita, -
jotka yrittävät vastustaa meitä, en voi kuin miettiä Jumalan upeaa armoa.
Siksi sanon, älä laita uskoa uskoon. Pidä se Jeesuksessa.
Kun harjoitat uskoasi Jeesukseen, se vahvistuu, -
koska näet pitkän jakson aikana sen voiman, kun laittaa uskon Jumalaan, -
ja Hänen uskollisuutensa pitää se, minkä Hän on luvannut sinulle.
Mieti, mitä kaikkea Kristus teki puolestamme, -
kun Hän kuoli ristillä.
Ehkä tiedätkin Raamatusta sen, että ennen kuin Hän nousi taivaaseen, -
Hän laskeutui maan syvyyksiin. Hän meni helvettiin.
Siinä Kirjoitukset puhuvat siitä, -
miten Hän voitti kuningas paholaisen, demonikuninkaan helvetissä.
Siinä kuvataan kuningasta, -
joka Raamatun ajan tavoin voittaessaan toisen kuninkaan -
laittoi tämän häkkiin ja kuljetti tätä paraatissa kaupungin läpi -
samalla kun ihmiset hurrasivat, iloit- sivat ja antoivat lahjoja kuninkaalle.
Siten Jeesuksen voittoa paholaisesta kuvaillaan.
Se on kuva Hänestä viemässä paholaista paraatissa kaupungilla -
ihmisten ylistäessä Jumalaa voitosta.
Kolossalaiskirjeen toinen luku on ihana. Pidän suuresti näistä jakeista.
Kol. 2:14―15:ssä kerrotaan, mitä Jeesus Kristus saavutti.
"Ja pyyhki pois sen kirjoituksen säädöksineen, joka oli meitä vastaan -
ja oli meidän vastustajamme; sen hän otti meidän tieltämme pois -
ja naulitsi ristiin..." Tässä puhutaan erityisesti laista.
"...Hän riisui aseet hallituksilta ja valloilta -
ja asetti heidät julkisen häpeän alaisiksi..."
Toisin sanoen Hän kuljetti heitä paraatissa.
"...hän sai heistä hänen kauttaan voiton riemun."
Uskosta Jeesukseen et ainoastaan saa -
syöstyä vallasta kuningasta, joka vastustaa sinua, -
vaan myös riisuttua aseista vallat ja voimat, joista Raamattu tässä puhuu.
Mieti, mitä Jeesus tekee antaessaan sinulle voiton, jossa saat iloita.
Et iloitse voitosta ihmisistä vaan hengistä, -
jotka yrittävät toimia sinua vastaan.
Minusta se on jykevää, vahvaa uskoa. Sellaista uskoa rukoilen -
meille seurakuntana, kun etenemme Los Angelesissa, uskoa, -
joka kukistaa valtakunnat. En tarkoita ihmisiä enkä elämää L.A.:ssa.
Tarkoitan vastustusta, joka yrittää estää sen, mitä Jumala tahtoo tehdä.
Ajatus uskosta, joka voi kukistaa valtakuntia, on ihana.
Hep. 11:ssä puhutaan niistä, jotka uskon kautta kukistivat valtakuntia -
ja tekivät paljon muuta uskon kautta, -
kuten tukkivat leijonien suut ja sammuttivat tulen.
Sellainen usko kuulostaa minusta sisukkaalta uskolta.
Siinä on sellaista jykevyyttä, joka tarkoittaa, -
että usko kestää lujana, vaikka mitä tulisi vastaan.
Joskus kohtaamme kaikenlaista vastustusta.
Jumala sanoi Joosualle antavansa tälle kaiken maan, jolle tämä astuu.
Mutta Hän ei maininnut kuninkaita, jotka Joosuan piti kukistaa matkalla.
Niitä oli yhteensä 31, yksi toisensa jälkeen.
Elämä on joskus sellaista. Selviämme yhdestä taistelusta, -
ja tuskin ehdimme juhlia sitä voittoa ennen kuin uusi haaste kohtaa.
Mutta voitto tuo ihanan ilon ja ihmeellisen tarinan ja todistuksen.
On ihanaa, kun voi katsoa taakse: "Eikö Herra olekin ollut hyvä meille?"
Näemme Hänen käsittämättömän uskollisuutensa.
Jaakob sanoi autiomaassa: "Jumala oli läsnä aina, vaikken tiennyt sitä."
Hän oli aavikolla. Hän ei tiennyt, että Jumala oli läsnä, mutta Herra ilmestyi.
Rukoilen, että uskot aina Jumalan ilmestyvän juuri ajallaan.
Jumala toimii oikeaan aikaan. Hän lähetti Jeesuksen ajan täytyttyä.
Luota Häneen, pysy lujana uskossa ja katso, mitä Hän tekee.
Olin TV-ohjelman tähti 7-vuotiaasta 17-vuotiaaksi -
eli 10 vuotta tärkeinä kehitysvuosina.
Siitä syntyi paine, että sen, kuka olen, määrittää se, mitä suoritan.
Kaikesta tuli suorituskeskeistä.
Jos työstin jotakin, jos oli tavoite enkä jostain syystä saavuttanut sitä, -
tuntui kuin maailma romahtaisi.
Sitä tapahtui jatkuvasti yhä uudestaan.
Luulen, että se oli minulle suurin katalysaattori masennusongelmiin.
Osaan parhaiten kuvailla omaa kokemusta masennuksesta niin, -
että siinä elää mustassa kuplassa.
Sängystä nouseminen oli äärimmäisen vaikeaa.
Se oli suuri saavutus, jos kykenin pukemaan -
jotakin muuta kuin minulla jo oli päällä ja siirtymään olohuoneeseen.
Minulla oli kuva vuoresta, -
että jos pääsen sen huipulle, olen lähellä Jumalaa.
Kun aloin kulkea uskossa ja luottamuksessa, se muutti kaiken.
Pikku hiljaa Hän näytti: "Jos luotat minuun, minulla on kaikki hallussa.
Kuuntele Pyhää Henkeä ja luota lu- paukseeni. Minulla on kaikki hallussa."
Pala palalta Kristus siirsi epäilyksen vuoren, -
pelon ja masennuksen vuoren. Hän siirsi sen, -
niin että kykenin alkaa kulkea sen yli, -
mikä oli ollut parantumiseni, tarkoitukseni ja kutsuni tiellä.
Ei se ole ollut kitkatonta, mutta vuori on poissa.
Siitä luottamuksesta tuli sen ydin, kuka minusta on tullut -
ja mihin koen Hänen johtavan minua. Tuntuu kuin olisin vasta alkanut elää.
Rakastan sinua koko sydämestäni
Rakastan sinua koko sielustani, Herra
Rakastan sinua koko voimallani
Kaikella, mitä minussa on.
Rakastan sinua koko sydämestäni
Rakastan sinua koko sielustani, Herra
Rakastan sinua koko voimallani
Kaikella, mitä minussa on
Laulan, koska pelastit sieluni
Laulan rakkaudestasi ikuisesti
Palvon koko sydämestäni
Kaikella, mitä minussa on
Jeesus
Herrani
Jeesus
Herrani, Jeesus
Rakastan sinua niin
Jeesus
Uskon Isään Jumalaan Uskon Poikaan Kristukseen
Uskon Pyhään Henkeen Jumalamme on kolmiyhteinen
Uskon ylösnousemukseen Että kuolleista nousemme
Sillä minä uskon nimeen Jeesuksen
Uskotteko siihen nimeen tänään?
Kiitos Jeesus.
"Tuomarimme ja Puolustajamme".
Tuomarimme ja Puolustajamme Kärsi ja ristiinnaulittiin
Anteeksianto on sinussa
Laskeuduit pimeyteen Nousit valoon kirkkauden
Ikuisesti istut korkeuksissa
Uskon Isään Jumalaan Uskon Poikaan Kristukseen
Uskon Pyhään Henkeen Jumalamme on kolmiyhteinen
Uskon ylösnousemukseen Että kuolleista nousemme
Sillä minä uskon nimeen Jeesuksen
Minä uskon sinuun
Minä uskon, nousit kuolleista
Minä uskon
Että Jeesus Kristus on Herra
UUTTA OPETUSTA -
PASTORI BRIAN HOUSTONILTA -
NO OTHER NAME -CD:LLÄ
Kun sanotaan, ettei ole toista nimeä, ymmärrä, -
että kaikki suoja, turva, huolenpito, auktoriteetti ja voima, -
jota tarvitset, on sinun sen ihanan nimen, Jeesuksen, kautta.
Siinä nimessä on jotakin erityistä. Jeesus.
TILAA OPETUS: HILLSONG.COM/TV
Seuraava paikallisjuna 6 Brooklyn Bridge ― City Hall -asemalle -
saapuu kahden minuutin kuluttua.
Kristus, tässä olemme Kuolemansa kautta me elämme
Jeesuksen nimessä Jeesuksen nimessä
Masennus lakkaa Vangit vapautetaan
Jeesuksen nimessä Jeesuksen nimessä
UUSI YLISTYSLEVY JA DVD JULKAISTU
Mukavaa, että liityit seuraan. Arvostan sitä.
Rukoilen sinulle Jumalan parasta, niin että uskosi kasvaa ja vahvistuu -
sellaiseen sisukkuuteen ja jykevyyteen, että mitä tahansa -
elämä tuokin eteesi, voit voittaa sen, koska uskosi ei ole uskossa -
vaan Jeesuksessa. Siunausta! Mukavaa viikkoa!
Suomennos: Maija Tuukkanen